Document ID: 31994R0029

KOMISSION ASETUS (EY) N:o 29/94,
annettu 7 päivänä tammikuuta 1994,
asetuksen (ETY) N:o 3886/92 muuttamisesta Kanariansaarilla oleville tuottajille myönnettävien emolehmäpalkkio-oikeuksien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella 3611/93(2), ja erityisesti sen 4 d artiklan 8 kohdan ja 4 f artiklan 4 kohdan,
sekä katsoo, että
Kanariansaaret ovat kuuluneet yhteisen maatalouspolitiikan ja erityisesti emolehmäpalkkiojärjestelmää koskevien säännösten soveltamisalaan 1 päivästä heinäkuuta 1992; komission asetuksen (ETY) N:o 3886/92(3), sellaisena kuin se on viimeksi muutettuna asetuksella (EY) N:o 3484/93(4), 38 artiklan 4 kohdassa säädetään Kanariansaarten tuottajien emolehmäpalkkio-oikeuksien tuottajakohtaisten enimmäismäärien vahvistamisesta ottaen huomioon kalenterivuodelle 1992 myönnetyt palkkiot; tietyt tuottajat eivät ole jättäneet palkkiohakemustaan vuodelle 1992; tästä tilanteesta johtuvien seurausten korjaamiseksi on suotavaa myöntää palkkio-oikeuksia tuottajille, jotka ovat hakeneet palkkiota ensimmäisen kerran vuonna 1993, jos kyseiset tuottajat voivat todistaa olevansa tuottajia, jotka ovat pitäneet emolehmiä Kanariansaarten alueella vuonna 1992 mainitun asetuksen 38 artiklan 4 kohdan a alakohdassa vahvistetun alueellisen enimmäismäärän rajoissa,
sen välttämiseksi, että Kanariansaarten erityistilanne johtaisi näiden saarten tuottajien huonompaan asemaan, olisi säädettävä tämän asetuksen soveltamisesta 1 päivästä tammikuuta 1993, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3886/92 38 artiklan 4 kohtaan seuraavasti:
"Kalenterivuonna 1993 ja siinä määrin kun ensimmäisen alakohdan mukaisesti myönnettyjen emolehmäpalkkio-oikeuksien määrä on pienempi kuin alueellinen enimmäismäärä, oikeuksia voidaan myöntää näiden kahden määrän erotuksen verran tuottajille, jotka haettuaan palkkiota ensimmäisen kerran kalenterivuodelle 1993, voivat todistaa toimivaltaisille viranomaisille pitäneensä emolehmiä Kanariansaarten alueella vuonna 1992. Tuottajakohtainen enimmäismäärä vahvistetaan kyseisen erotuksen rajoissa ottaen huomioon palkkioon oikeutettu eläinmäärä, jolle palkkiota on haettu kalenterivuodelle 1993, sekä asetuksen (ETY) N:o 805/68 4 d artiklan 2 kohdassa tarkoitetut korjaavat tekijät."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä tammikuuta 1994.

Labels: 10
18
5
6